Vilkiaušis
Vilkiaušis – upelis šiaurės Lietuvoje, Joniškio rajone; dešinysis Sidabros intakas. Prasideda ties Juodžiais, į vakarus nuo Gataučių, teka į šiaurės rytus. Įteka ties Kalnelio kaimu (prie buv. žiemgalių Sidabrės pilies). Žmonių tankiai apgyvendinta nuo pirmųjų mūsų eros amžių. Miškelyje prie Vilkiaušio yra II pasaulinio karo aukų kapinės. Intakas – Ąžuolupis (kairysis). Į pietus nuo Ežeikių sudarytas Vilkiaušio tvenkinys. Upėvardis kildinamas nuo žvėries pavadinimo vilkas.